**William Graber** (s. 3. kesäkuuta 1996 Broomfield, Colorado, Yhdysvallat) on yhdysvaltalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä. Graber laukoo oikealta.

Ura
---

Graber pelasi kaudella 2012–2013 kansasilaisen Russell Stoverin 16U AAA-joukkueessa, jonka jälkeen Sioux Falls Stampede varasi Grabesin 269. pelaajana USHL:n varaustilaisuudessa 2013. Hän aloitti kauden 2013–2014 NAHL-junioriliigan Brookings Blizzardissa, mutta Graber siirtyi kesken kauden kuitenkin Kansas City Mavsin 18U AAA-joukkueeseen T1EHL-juniorisarjaan ja sieltä hänet varanneeseen Stampeden USHL-joukkueeseen. Kesken kauden 2014–2015, joulukuussa 2014 seura kauppasi Graberin Muskegon Lumberjacksiin vaihdossa hyökkääjä Cooper Marodyyn. Seurat vaihtoivat keskenään myös varausvuoroja. Janesville Jets varasi Graberin 166. pelaajana NAHL:n varaustilaisuudessa 2015. Hän jatkoi kaudella 2015–2016 kuitenkin Lumberjacksissa. Helmikuussa 2016 seura kauppasi Graberin Fargo Forceen vaihdossa hyökkääjä Charlie Gerardiin.

Vuosina 2016–2020 Graber kävi Dartmouth Collegea. *Freshman-vuotenaan* 2016–2017 hän oli joukkueensa paras syöttäjä ja kolmanneksi paras pistemies tehoilla 5+14=19. Kesällä 2017 NHL-varaamaton Graber osallistui Edmonton Oilersin kehitysleirille. *Sophomore-vuotenaan* 2017–2018 hän oli Dartmouthin paras pistemies ja syöttäjä tehoilla 9+17=26. Graber valittiin kauden päätteeksi Ivy Leaguen toiseen tähdistökentälliseen. *Junior-vuotenaan* 2018–2019 hän oli joukkueensa kolmanneksi paras pistemies tehoilla 10+15=25. *Senior-vuotenaan* 2019–2020 Graber oli tehoilla 11+16=27 Dartmouthin toiseksi paras pistemies Drew O’Connorin jälkeen.

Heinäkuussa 2020 Graber teki vuoden mittaisen AHL-sopimuksen Hershey Bearsin kanssa. Hän toimi kaudella 2020–2021 pelaamisen ohella myös CPHL:ssä Centaurus High'n taitovalmentajana. Graber aloitti koronaviruspandemian vuoksi lyhennetyn kauden joulukuussa ECHL-joukkue South Carolina Stingraysin vahvuudessa, jossa hän pelasi kaikkiaan 11 runkosarjaottelua tehden yhden syöttöpisteen. AHL:ssä Graber pelasi helmikuussa 2021 käynnistyneellä kaudella 20 runkosarjaottelua tehopistein 1+3=4. Heinäkuussa hän teki Bearsin kanssa vuoden mittaisen jatkosopimuksen. Graber pelasi siellä kaudella 2021–2022 kaksi ottelua, mutta hän pelasi lähes koko kauden kuitenkin ECHL-joukkue Fort Wayne Kometsissa tehden 59 runkosarjaottelussa tehot 26+57=83 ja seitsemän playoff-ottelua tehopistein 2+2=4. Graber voitti koko liigan runkosarjan piste- ja syöttöpörssin. Hän voitti myös ECHL:n tehotilaston lukemalla +37. Graber palkittiin kauden päätteeksi liigan arvokkaimpana pelaajana ja viihdyttävimpänä pelaajana sekä valittiin ensimmäiseen tähdistökentälliseen.

Kaudeksi 2022–2023 Graber siirtyi 1+1-vuotisella sopimuksella SM-liigajoukkue Porin Ässiin. Huhtikuussa 2023 seura käytti hänen sopimuksessaan olleen option ja teki Graberin kanssa vuoden mittaisen jatkosopimuksen.

Pelityyli
---------

Graber on kuvaillut olevansa hyvin liikkuva kahden suunnan keskushyökkääjänä, joka tykkää pitää kiekkoa ja luoda tilaa ja aikaa ketjukavereille. Ässien entinen kehitysjohtaja Tommi Kerttula luonnehti häntä seuraavasti Graberin sopimusuutisen yhteydessä kesäkuussa 2022:

> »Will on todella omistautunut jääkiekolle ja pelaa sekä harjoittelee huippuasenteella. Hän on todellinen huippu-urheilija ja kilpailullinen kaveri, pelaajana todella monipuolinen ja isoksi kaveriksi liikkuu hyvin. Hän pelaa jatkuvalla peliotteella ja tunnollisesti molempiin suuntiin. Will on hyvässä iässä ja kehityskäyrä on vahvasti ylöspäin. Mikäli hän pystyy siirtämään pelinsä Liiga-kaukaloihin, voidaan häneltä odottaa tuloksentekoa. Saamme kokoa, ulottuvuutta ja taitoa. Will on ollut viime kausina yli 50 % aloittaja, pelannut urallaan sekä ylivoimaa että alivoimaa. Monipuolisuudesta kertoo, että hän on pelannut myös pakkina, kun on tarvittu.» 
> 
> 

Graber on maininnut esikuvakseen Jaromír Jágrin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | Brookings Blizzard | NAHL | 25 | 0 | 3 | 3 | 12 | – | – | – | – | – |
|  | Sioux Falls Stampede | USHL | 19 | 0 | 0 | 0 | 16 | 1 | 0 | 0 | 0 | 0 |
| 2014–2015 | Sioux Falls Stampede | USHL | 20 | 4 | 6 | 10 | 8 | – | – | – | – | – |
|  | Muskegon Lumberjacks | USHL | 36 | 0 | 5 | 5 | 63 | 12 | 1 | 0 | 1 | 12 |
| 2015–2016 | Muskegon Lumberjacks | USHL | 42 | 7 | 13 | 20 | 65 | – | – | – | – | – |
|  | Fargo Force | USHL | 17 | 2 | 4 | 6 | 12 | – | – | – | – | – |
| 2016–2017 | Dartmouth College | ECAC | 29 | 5 | 14 | 19 | 22 | – | – | – | – | – |
| 2017–2018 | Dartmouth College | ECAC | 35 | 9 | 17 | 26 | 27 | – | – | – | – | – |
| 2018–2019 | Dartmouth College | ECAC | 33 | 10 | 15 | 25 | 36 | – | – | – | – | – |
| 2019–2020 | Dartmouth College | ECAC | 26 | 11 | 16 | 27 | 30 | – | – | – | – | – |
| 2020–2021 | Hershey Bears | AHL | 20 | 1 | 3 | 4 | 10 | – | – | – | – | – |
|  | South Carolina Stingrays | ECHL | 11 | 0 | 1 | 1 | 18 | – | – | – | – | – |
| 2021–2022 | Hershey Bears | AHL | 2 | 0 | 0 | 0 | 0 | – | – | – | – | – |
|  | Fort Wayne Komets | ECHL | 59 | 26 | 57 | 83 | 81 | 7 | 2 | 2 | 4 | 8 | Ykköstähdistö |
| 2022–2023 | Ässät | SM-liiga | 57 | 6 | 17 | 23 | 36 | 8 | 0 | 0 | 0 | 8 |
| 2023–2024 | Ässät | SM-liiga | 58 | 6 | 15 | 21 | 56 | – | – | – | – | – |
| 2 kautta | yhteensä | SM-liiga | 115 | 12 | 32 | 44 | 92 | 8 | 0 | 0 | 0 | 8 |
| 2 kautta | yhteensä | AHL | 22 | 1 | 3 | 4 | 10 | – | – | – | – | – |
| 2 kautta | yhteensä | ECHL | 70 | 26 | 58 | 84 | 99 | 7 | 2 | 2 | 4 | 8 |

Saavutukset
-----------

* ECHL:n pistepörssin voitto (2022)
* ECHL:n arvokkain pelaaja (MVP) (2022)
* ECHL:n viihdyttävin pelaaja (2022)
* ECHL:n tähdistökentällinen 2022

Lähteet
-------

* Will Graber The Internet Hockey Databasessa (englanniksi)
* Will Graber Eurohockey-sivustolla (englanniksi)
* Will Graber *Elite Prospects*. Everysport Media Group AB.  (englanniksi)

### Viitteet

1. 1 2  Porin Ässät on Instagram *instagram.com*.  10.7.2022. HC Ässät Pori Oy. Viitattu 18.9.2022.
2. 1 2 3 4  Will Graber *Elite Prospects*. Everysport Media Group AB.  (englanniksi)
3. ↑  Lumberjacks trade Cooper Marody to Sioux Falls for forward Will Graber *localsportsjournal.com*.  4.12.2014. Local Sports Journal. Viitattu 23.9.2022. (englanniksi)
4. ↑  Forward Will Graber Acquired in Trade with Lumberjacks *oursportscentral.com*.  23.2.2016. Local Sports Journal. Viitattu 23.9.2022. (englanniksi)
5. ↑  Elite Prospects - Dartmouth College *eliteprospects.com*. Everysport Media Group AB. Viitattu 22.9.2022. (englanniksi)
6. ↑  2017 EDMONTON OILERS DEVELOPMENT CAMP ROSTER (pdf) *cms.nhl.bamgrid.com*.  29.6.2017. Edmonton Oilers. Viitattu 22.9.2022. (englanniksi)
7. ↑  Elite Prospects - Dartmouth College *eliteprospects.com*. Everysport Media Group AB. Viitattu 22.9.2022. (englanniksi)
8. ↑  Elite Prospects - Dartmouth College *eliteprospects.com*. Everysport Media Group AB. Viitattu 22.9.2022. (englanniksi)
9. ↑  Elite Prospects - Dartmouth College *eliteprospects.com*. Everysport Media Group AB. Viitattu 22.9.2022. (englanniksi)
10. ↑  Bears Sign Versatile Will Graber to AHL Contract *hersheybears.com*.  1.7.2020. Hershey Entertainment & Resorts Company. Viitattu 22.9.2022. (englanniksi)
11. ↑  Sorensen, Jon: Bears Assign Erkamps, Graber, Herbert, Morelli, Nanne And Shepard To South Carolina Stingrays *novacapsfans.com*.  2.12.2020. NoVa Caps, LLC. Viitattu 22.9.2022. (englanniksi)
12. ↑  Bears Re-Sign Will Graber *hersheybears.com*.  20.7.2021. Hershey Entertainment & Resorts Company. Viitattu 22.9.2022. (englanniksi)
13. 1 2  Hurjan kauden ECHL-liigassa pelannut Will Graber Ässiin *assat.com*.  10.6.2022. HC Ässät Pori Oy. Viitattu 20.8.2022.
14. ↑  Festum Urheilujohtajan kuukausikatsaus *assat.com*.  4.4.2023. HC Ässät Pori Oy. Viitattu 13.5.2023.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl